
· "מסמך זה נערך על - ידי חברה חיצונית ולא עבר בדיקה או הגהה של גורם כלשהו במשרד הפנים". 
· "עובדי משרד הפנים אינם מורשים לערוך,  לתקן או להורות על מחיקת מקטעים מן המסמך ואולם העברת מלל ממסמך זה לאחר - מותרת". 
· משרד הפנים וחברת התמלול עושים ככל יכולתם על - מנת לייצר תמליל איכותי ובעל ערך.  עם זאת מודגש כי קריאה בתמליל צריכה להיעשות באופן מושכל תוך הבנה שיתכנו טעויות ו / או השמטות מסיבות אובייקטיביות שונות. 

נושא מס' 1 – תת"ל 70א', הרכבת הכלה במטרופולין ת"א, הקו הסגול – מקטע מערבי

אפרת:
בוקר טוב וסליחה על העיכוב הקל, אנחנו מתחילות בוועדת משנה למסמכי תכנון מפורט לפני של קווי הרכבת הקלה, תת"ל 70א, הקו הסגול מקטע מערבי. מי שמציג יכול לשתף מצגת, תודה.

מר בנצי כרמל :
בוקר טוב, רואים את המצגת?

אפרת:
כן, כן.

מר בנצי כרמל :
אוקיי, בנצי כרמל, מנהל את תכנון הקו הסגול עבור נת"ע. אז אני אתחיל, אנחנו מדברים על מקטע 07 ברחוב אלנבי, המקטע הצפוני של רחוב אלנבי, נעבור על ההסבר בחלוקה, מאפיינים, מה נעשה ולוחות הזמנים. אנחנו מדברים, עוד פעם, על מקטע שנמצא ברחוב אלנבי, המקטע נמצא פחות או יותר באזור פה. רואים את הקו הסגול הוא פרויקט בביצוע ומונה גם זכיין שהתחיל בעבודות התכנון שלו, לקראת הסגירה הפיננסית. המקטע המדובר הוא, אני אסמן אותו כאן בצורה ברורה, זה רחוב בן יהודה בו יש עבודות מתקדמות בקטעים 05, 06 ו8 כאן, ... זה רחוב פינסקר, רחוב ארלוזורוב שבו העבודות כבר מתקדמות, ואנחנו נכנסים לרחוב אלנבי שבסופו של דבר אנחנו נעבוד בו עד לווינסקי, כל המקטע הזה. בשלב הראשון אנחנו מדברים על המקטע שמתחיל מפינסקר בצפון ועד קינג ג'ורג', לא כולל את הדרום באזור הזה, כ350 מטר בתוך רחוב אלנבי, בהמשך אנחנו נגיע לקטעים 91 ו92 שהם המשך העבודות ברחוב אלנבי. החלוקה בין אינפא 1 לאינפא 2 אינה שונה ממקומות אחרים, 1 זה עבודות של פינוי תשתיות והקמה של המדרכות, ב2 נבצע את כל מרכיבי הרק"ל. אני ארחיב בנושא של השינוי, תכנון התנועה שחל בין השלב הסטטוטורי לשלב הנוכחי, זה שינוי שחל דרך אגב, השינוי של החתך הוא בהרבה מאד מקומות, כאן הוא קצת, קצת שונה. מה שהיה כאן, החתך הטיפוסי, במקור היה כאן נתיב רכב ושביל אופניים, אחד ברכב ואחד ..., על פי החלטת העירייה, במסגרת תכנון הראייה הכוללת, המתארית שלה, החתך נהפך לחתך עם שביל אופניים, אני מדגיש זה לא מדרחוב, בגלל המאפיינים של רחוב, המאפיינים של רחוב נשמרים. זאת אומרת יש לנו כאן מדרכה נפרדת להולכי רגל, יש לנו אבן שפה נפרדת וכאן נתיב שמופרד, זאת אומרת אני אגדיל את הנושא הזה כאן. מבחינת חתך של רחוב, שיש לנו כאן מדרכה מופרדת על ידי אבן שפה ועוד נתיב עם אבו שפה וכאן הרק"ל, נשאר הדבר ללא שינוי, בקטעים שיש לנו מדרחוב זה הכל משטח אחד, זה לא הדבר כאן. יש לנו כאן מעברי חצייה, יש לנו חציות של כבישים, אני רוצה להדגיש, אנחנו מדברים על מקטע שבו יש חציות, הכבישים החוצים ממשיכים לכל אורך הרחוב באותו אופן. זאת אומרת בקטעים האלו, בין החציות של הכבישים, יש לנו שביל אופניים דו סיטרי, שהמטרה של הדבר הזה נולדה בעיקר, גם בראייה של העירייה וגם כדי לשמר עצים, לא ניתן היה לשמר את כל העצים במידה ולא היו הולכים לכיוון הזה של החתך. אני יודע שעלו שאלות ביחס לאישורי תנועה, אז אני ארחיב, אני אפרט. התנועה בפרויקט כזה היא מורכבת ויש לה הרבה מאד שלבים ותהליכים. אנחנו סיימנו תהליך ארוך שנמשך כ3 שנים, שנקרא הוועדות המטרופוליניות. במסגרת הוועדות המטרופוליניות זה גוף שמופעל על ידי משרד התחבורה, בראשות מתכנן המחוז, המבא"ת, לא סיימנו במקרה הזה, עם כל הגופים הרלוונטים, עם העיריות, עם המשטרה, עם יועצי בטיחות בלתי תלויים, איתנו, עם כל גוף רלוונטי. ואז מקיימים דיונים והדיונים האלו נערכו וסוכמו, לגבי כל המקטעים בפרויקט וגם לגבי המקטע הזה, גם הייתה ועדה נפרדת, מטרופולינית, ביחס לתכנון שבילי אופניים וגם היא הסתיימה. אנחנו עכשיו בהליך שנקרא לקראת ועדה מקצועית, הוועדה המקצועית זה האישור הפורמלי של התכנון המוקדם, הסיכומים הם ברמה של סיכומי פגישות שמוצאים באישור משרד התחבורה והם אישור התכנון. החתימה הפיזית על התוכניות היא בשלב הרבה יותר מאוחר, היא בשלב של תוכניות התמרור, אנחנו היום בתוכניות גיאומטריות. התכנון, רשות התמרור המקומית, מבחינת תנועה כאן, היא עיריית תל אביב והתכנון הזה, לדעתי והעירייה תוכל לעמוד מאחורי זה אני חושב, מקובל עליה לחלוטין, באופן מלא. זאת אומרת זה הסטטוס התנועתי שיש לנו כאן, שהוא הבסיס לתכנון הזה, כלומר אני חוזר, תיאום מלא שנעשה במסגרת ועדות מטרופוליניות וסיכומים עם כל גורמי המקצוע. אנחנו לקראת ועדה מקצועית בשבוע הבא שבה יהיה את הסיכום, עוד פעם זה סיכום של שלב תכנון, חתימה פיזית על תוכניות, עם חותמת של משרד התחבורה תהיה בשלב הרבה יותר מאוחר, בדרך כלל זה גם מגיע קרוב להפעלה, עם הפרט האחרון של התמרור האחרון, מבחינת רשות התמרור, רשות התמרור כאן היא עיריית תל אביב, התכנון מקובל עליה, חגי תרצה אולי להוסיף משהו?

מר חגי ירון :
עכשיו או בהמשך? התכנון מקובל, עיריית תל אביב חותמת כרשות תמרור מקומית, יש גם עניין של רשות תמרור מרכזית ומה שכל, כל מה שבנצי סיפר הוא נכון ומדויק, אחרי תיאום ארוך זה מוסכם. אבל תוכניות חתומות כאלה, גם אם יש, זו חתימה עקרונית, התכנון נסגר כרגע כדי למקם נכון תשתיות ולאפשר את של אינפא 1, שלא יצטרך אחרי זה תיקונים בשלב העבודות המסילתיות, לכן צריך לסכם את זה מראש וזה הוסכם ומתואם. ברמה הסטטוטורית, מתי ייחתמו הסדרי תנועה מלאים במצב סופי? כמו שבנצי אמר, זה כנראה קצת לפני הפעלה. לכן צריך, וגם התיאור של בנצי היה נכון ומדויק, לגבי הוועדות והמעמד שלהן ביחס לגופים הסטטוטורים, אז רק לדייק את העניין הזה בהחלטה ככל שזה יוכנס להחלטה.

מר בנצי כרמל :
שאלות ביחס לתנועה או שנתקדם? אוקיי, נמשיך. 

מר חגי ירון :
אני רק רוצה להגיד עוד מילה בנצי אם אפשר, אולי אמרת ואני פספסתי, אבל יש גם קטעים שהם פתוחים לרכב,

מר בנצי כרמל :
הנה, הנה, בדיוק אני מראה את זה כאן.

מר חגי ירון :
החתך שהוצג כאן היה חתך עקרוני, אבל יש לא מעט קטעים שהם פתוחים לגמרי לנסיעת רכב.

מר בנצי כרמל :
הנה, אנחנו מראים את התוכנית, אז אנחנו מראים, אנחנו מתחילים מכאן, הולכים דרומה. כל הכבישים, כל הכבישים החוצים ממשיכים, רואים את זה כאן, אנחנו רואים את החיבור שמגיע. כנ"ל כאן, בהמשך, אנחנו מגיעים, התכנון, אנחנו ממשיכים את ההצגה של המקטע, המקטע כמו שאמרתי הוא לא ארוך, אנחנו, רק"ל כאן, המערב נמצא לכיוון הזה, צפון נמצא לפה. אנחנו כאן נמצאים, יש את החצייה עם צ'רניכובסקי ועם ביאליק, החיבור בין צ'רניכובסקי לביאליק נשמר וגם החצייה של הרחוב נשארת. בקטע, ואנחנו מגיעים בהמשך, כאן זה קינג ג'ורג' וכאן זה שינקין וכאן הכניסה לשוק, וגם החיבור הזה וגם החיבור התנועתי הזה לשוק נשארים. התכנון הוא בעיקרו תכנון שמשמר את העצים, מקים את אותו שביל אופניים בקטעים בין הצמתים ואת הרק"ל, במקרה הזה כאן רואים את המיקום של התחנה, התחנה שנמצאת בצמוד לשוק. יש לנו כאן את שלב הביניים, שלב הביניים הוא השלב של גמר העבודות אינפא 1 ולקראת אינפא 2, אותו דבר כמו השלב הסופי, כן שאין את הרק"ל ונשמר האזור במרכז עבור עבודות קבלן אינפא 2, לביצוע עבודות המסילה, כנ"ל אותו דבר להמשך. אז התכנון, קיבלנו את ההערות של הוות"ל, אנחנו מעבירים את התשובות, ההערות היו מינוריות, אנחנו מתקנים ובימים הקרובים נגיש את זה. בעיריית תל אביב יש לנו, תיאמנו את דרך משרדי הרק"ל, אגפי העירייה ותיאום הנדסי בחתימות אחרונות, כנ"ל גורמי התשתית, הכל הושלם והכל תואם. העבודה כוללת עבודות רגילות לגמרי של חתכים דומים, של חשמל וביוב, פיתוח רחוב, קווי תקשורת, העתקת קווי תקשורת, השקייה, תאורה וכדומה. ברברה?

גב' ברברה אהרונסון :
אז כמו שבנצי אמר, באמת המאמץ שלנו כמו בכל הקטעים הקודמים, הלכנו באופן מיוחד על, לשמור על העצים הגדולים פה, בעיקר פיקוסים גדולים. אתם רואים את הסימון של העצים הקיימים עם הסימבול היותר מפורט, אבל אנחנו גם איפה שאפשר, אנחנו מוסיפים, שותלים עצים חדשים ולעצים החדשים אנחנו נותנים את אותו פרט של תעלה המשכית, שאנחנו פיצלנו כבר בקטעים הקודמים. תמשיך. כן, בוודאי פה שיש לנו תחנה, אנחנו לא שותלים עצים חדשים כי זה הולך להיות במסגרת של אינפא 2. תמשיך. זה כאילו חוזר על עצמו, זה שלב הביניים. כן, רואים אותו דבר בעצם, קצת יותר ברור. כן, אנחנו מוסיפים עצים, אנחנו לא מוסיפים, כמו בכל הקטעים, שוב פעם אנחנו לא מוסיפים פיקוסים חדשים, אנחנו מוסיפים טלברגיה, כי זה עץ פחות אגרסיבי אבל במימדים שלו הוא משתלב טוב עם הפיקוסים, והג'קראנדה פה בממשק, זו עוד השלמה של תוכנית הצמחייה שאנחנו עשינו לקטע 9.

דוברת :
ברברה זה סיגלון?

גב' נאוה אלינסקי רדעי - מתכננת הות"ל, יו"ר הוועדה :
זה סיגלון, כן.

גב' ברברה אהרונסון :
הסיגלון, הסיגלון זה פשוט, זה נראה תלוש אבל זה קשור לזה שבקטע 9, הסגול, כן, כן, הסגול, בקטע 9, בקשה של העירייה, אנחנו עשינו קצת הפסקות עם עצים אחרים, בגלל העובדה שיש שם יותר אזורים להתכנסות. אבל פה להשלמה אנחנו שמנו הטלברגיה, בוודאי זה מותאם גם לשפע של תל אביב. תמשיך בנצי, כן. להוסיף את זה, כן. כמו שאנחנו אמרנו, בגדול אנחנו שומרים על כל העצים,

גב' נאוה אלינסקי רדעי - מתכננת הות"ל, יו"ר הוועדה :
ברברה פשוט נראה לי שמאד משנים את האופי של האזור עם הצמחייה האחרת הזאת, אני טועה?

גב' ברברה אהרונסון :
עם הטלברגיה?

גב' נאוה אלינסקי רדעי - מתכננת הות"ל, יו"ר הוועדה :
עם, כן, עם השינוי הזה.

גב' ברברה אהרונסון :
לא, לא, תראי אפשר כבר להתרשם מזה, היום העצים ששתלנו לפני שנה בארלוזורוב, רואים שהנוף הוא דומה והם חייבים לשים את זה על השולחן, אף אחד פה לא נותן לנו לשתול פיקוס, שדרות בשדרה. אבל ביחד עם חיים גבריאל, אנחנו הגענו לפתרון הזה של הטלברגיות ואני שלמה עם זה.

גב' נאוה אלינסקי רדעי - מתכננת הות"ל, יו"ר הוועדה :
רגע, אז אני אשאל את נציג עיריית תל אביב, אם זה, אם אין התייחסות של העירייה לנוף המקומי, הטיפוסי של העיר? אין לזה ערך בעיניכם?

מר חגי ירון :
אני לא מבין את השאלה, יש הרבה מאד אילוצים, תעלת הנטיעות זה לא שיש לעץ אפשרות להתבסס ביסוס טבעי, בקרקע.

גב' נאוה אלינסקי רדעי - מתכננת הות"ל, יו"ר הוועדה :
רגע, רגע, רגע חגי, לפני שאנחנו מחפשים את האילוצים, אני שואלת על העיקרון. על הרעיונאים האלה אין עיקרון,

מר חגי ירון :
הרעיון היה מאמץ כביר לפני,

גב' נאוה אלינסקי רדעי - מתכננת הות"ל, יו"ר הוועדה :
לא, תן לי לסיים את המשפט, האם אין איזו מחשבה שהנוף העירוני בתל אביב שומר על הנוף שלו, או משנה אותו? האם זה דבר שהעירייה חשבה עליו? איך יראו הרחובות שלי? אני אשמור על האופי הקיים, המקומי, על כן שדרות הפיקוסים, על אף הלכלוך והאילוצים שהם מביאים? או שזה בכלל לא היה עניין? או שהיה עניין לשנות את זה, אני רק שואלת כדי להבין,

מר חגי ירון :
רגע, אילוצים,

גב' נאוה אלינסקי רדעי - מתכננת הות"ל, יו"ר הוועדה :
לפני אילוצים, קודם איפה המחשבה הייתה? בהקשר הזה, כי זה מאד משמעותי.



מר אופיר קלורפלד :
אני רק רוצה להגיד שזו כל מהות העבודה, אנחנו כולנו יודעים מה היה בנספח בשלב המוקדם, שורת עצים אחת שלמה עמדה להיעקר. עשו כאן חלופות, המון, המון עבודה כאן של הצוות. ודבר נוסף שאני לא בטוח שנאמר או אולי נאמר ולא שמתי לב, זה שהולכים להקים כאן רשת חשמל, היום יש לנו הרי דופן אחת, העצים נמצאים בצורה לא אחראית,

גב' נאוה אלינסקי רדעי - מתכננת הות"ל, יו"ר הוועדה :
בסדר, אז אתה נכנס לאילוצים, אני,

מר אופיר קלורפלד :
רגע, לא, לא, לא, להפך, להפך,

מר חגי ירון :
אני רוצה רגע לדבר על העיקרון, אופיר שנייה ואז תשלים אותי רגע לגבי הפרטים. אני חושב שזה דיון לא למסגרת הזאת, זה דיון מאד מאד ארוך. ממילא ומלכתחילה כשמחליטים להכניס רכבת קלה, שהיא יותר מחצי מחתך הרחוב לרחוב כזה, היא משנה אותו שינוי מאד מאד עמוק וכאן מתחילים האיזונים והמורכבויות ויש כאן גם, כל הבתים הם כמעט לשימור ברחוב. בין הצמחייה, אגב שגם הפיקוסים זה לא העצים המקוריים ברחוב אלנבי, גם הם בני כמה עשרות שנים והיו לפניהם עצים אחרים, גם המדרכה הייתה במקום אחר, הייתה הרבה יותר רחבה. אבל כל אלה נתונים שנכנסים לתוך ההחלטות שצריך היום לקבל, בהינתן המבנים לשימור, בהינתן חתך הרחוב, התפקוד המסחרי, האילוצים של הרכבת הקלה, מערכת החשמול, תשתיות שצריך להחליף כי לא תהיה עוד הזדמנות לחפור ליד המסילה ולהחליף אותן. אני אשמח לדיון כזה, אבל זאת לא תשובה בדקה, צריך לזכור כאן עבודה של 4 שנות תכנון ועוד 30 שנה שקדמו, עם המון מחשבות על הרחוב, בכל מיני וריאציות של רכבת קלה ומבנים לשימור, ומרכז העיר ורחוב מסחרי משנות ה20, מאד מאד מורכב, קשה לענות על בתשובה אחת. אנחנו חושבים שמה שיש כאן, בהינתן האילוצים והמטרות, לא מצאנו פתרון יותר טוב שמחבר ומאזן את כל השיקולים האלה ביחד, יחד עם רכבת קלה.

גב' ברברה אהרונסון :
אני חושבת שזאת כן תשובה של דקה. אנחנו עשינו פה מאמץ אדיר בשביל לשמור על הנוף הקיים, על העצים הקיימים. עובדה שאנחנו משלימים עכשיו עוד עצים וזה לא יכול להיות אותו זן, זה כבר נושא אחר. אבל אני אומרת שגם העירייה וגם אנחנו עשינו לעצמנו חיים מאד מאד קשים בראייה שאנחנו שומרים על העצים, שמבחינת נוף הם בוודאי נפלאים, מבחינת התשתיות הם פחות אהובים על העירייה, אבל קיבלנו פה תמיכה מלאה של העירייה לשמור על העצים ועל הבעייתיות שלהם. אז אני חושבת שלי קצת קשה עם האמירה שאנחנו ללא מכבדים את הנוף הקיים ברחוב.

מר בנצי כרמל :
גם 51 מתוך 54 עצים נשארים, אז זה לא,

גב' ברברה אהרונסון :
כן, כן.

מר בנצי כרמל :
לא משנים את הרחוב.

מר חגי ירון :
אני עדיין חושב שזה דיון מאד ארוך, כי מה עם תעלות הנטייה? האם הן חלופה לאדמה טבעית? לא, הן לא. האם זה יכול לספק את אותם תנאים שהיו במקור, לפני התשתיות? ממש לא. האם התשתיות היום צפופות וצמודות מאד ומאד מגבילות את העצים? כן, מאד. יש כאן הרבה מאד אילוצים, זה לא שאנחנו מביאים עצים, שמים אותם בתעלת הנטיעות ועכשיו הכל טוב, אנחנו יכולים להשלים כל דבר ולקבל את אותו דבר, זה ממש לא המצב.

מר חיים ליברמן :
אני רוצה להגיד משהו למשרד אהרונסון, האם יש אדריכל נוף במדינת ישראל, אני מכיר את ברברה, שהיא ככה עובדת איתנו במשרד השיכון, בנושא של הכנת חוברת פרטים לבתי גידול עצים ותעלות גידול לעצים, זה ברברה אהרונסון, ואני ככה, היא יודעת את כל המורכבות של כל התשתיות ואיך בתי גידול ותעלת גידול, ככה איך זה משתלב עם כל התשתיות. תמיד ככה יש לנו, יש לנו את האדריכלית, ככה שדואגת והיא מודעת לכל המורכבות הזאת.

גב' ברברה אהרונסון :
תודה חיים על הקומפלימנטים. תודה, תודה רבה, אבל גם מילה על בתי הגידול. תראו, יש שיטות ואנחנו עובדים מול העירייה, מול נת"ע, אבל חיים גם להגיד חגי, פה אנחנו באלנבי, אנחנו יושבים על חול, אז זה דווקא מצעים טובים לעצים, על בדיוק המצבים האידיאלים ש... גבריאל משפ"ע מחפש בעיר של, אני חושבת שאני הבנתי את השאלה לא לגבי בית הגידול, שאנחנו כן או לא נותנים, אני חושבת שהשאלה הייתה על השמירה של האופי של אלנבי בתור כביש בשני צדדים, בשפ"ע יש עצים גדולים שנותנים צל וסביבה נעימה לעיר, נכון?

גב' נאוה אלינסקי רדעי - מתכננת הות"ל, יו"ר הוועדה :
נכון מאד. סיגלון קצת מזכיר לי את הוד השרון פשוט, אני לא רגילה להרגיש ככה בתל אביב, אבל בסדר.

גב' ברברה אהרונסון :
סיגלון, יש 4 סיגלונים בדיוק במפרק הזה וכל שאר העצים שאנחנו שותלים לאורך הרכבת, הם באמת דמויי פיקוסים, בשביל בדיוק לשמור על האופי הזה.

גב' נאוה אלינסקי רדעי - מתכננת הות"ל, יו"ר הוועדה :
מאה אחוז, תודה רבה.

מר בנצי כרמל :
אוקיי, אנחנו נמשיך. לדעתי אין מה להתעכב עליהם, נכון?

גב' ברברה אהרונסון :
אלה אותם פרטים, אנחנו ממשיכים,

גב' נאוה אלינסקי רדעי - מתכננת הות"ל, יו"ר הוועדה :
אחרי המחמאות של חיים אנחנו,

גב' ברברה אהרונסון :
כן, כן.

מר בנצי כרמל :
בזה כדאי לסיים. סביב, רוני כאן?

גב' רוני-לי :
כן נכון, בוקר טוב. אז מקטע אלנבי, מקטע עירוני סטנדרטי יש לומר, מגורים, מגורים מסחר, אין לנו פה איזה שימושי קרקע יוצאי דופן. אין לנו חשד לזיהום קרקע במקטע הזה, הוא מחוץ לתחום בנושא הזה. כמו במקטעים אחרים, אנחנו ננקוט באותם אמצעים סטנדרטיים למניעת מפגעי אבק, פינוי סדיר של עודי אפר ופסולת. בדקנו גם את נושא האסבסט מול בעלי התשתיות ואין חשש לדבר כזה. עצים ברברה דיברה, ובמהלך שלבי הביצוע, כמו שיוצג, אז תישמר כמובן, סליחה, ההסדרים יהיו כמו במצב סופי בעצם ותישמר כמובן גישה לבתי מגורים ועסק וכולי. מבחינה אקוסטית אנחנו מדברים פה על עבודות דיי סטנדרטיות, אין איזה משהו מאד יוצא דופן. בנצי אתה רוצה לדבר על המעבר לגדרה?

מר בנצי כרמל :
כן, יש לנו מעבר ישן אחד, שצריך פשוט מאד להוריד את התקרה שלו ולמלא אותו בבטון, עבודה קצת יותר רגישה, נעשה את זה בתיאום עם הקהילה וכמובן לא בעבודות לילה,

גב' רוני-לי :
כן, זה גם לא נמשך יותר מידי, זאת אומרת יחסית זמן ביצוע קצר, אז זה הדבר היחיד שהוא קצת יותר יוצא דופן, אבל באופן עקרוני לא,

מר בנצי כרמל :
כן, הקטע הקצר של השבירה של ... אנחנו נעשה את זה כמובן,

גב' רוני-לי :
וזהו, יש מסמך סביבתי שעדיין לא קיבלנו נדמה לי את האישור של נת"ע והוא יועבר, נתייחס להכל.

מר בנצי כרמל :
זהו מבחינתו.

גב' נאוה אלינסקי רדעי - מתכננת הות"ל, יו"ר הוועדה :
תודה רבה. שמענו בעצם את נת"ע וכל אנשיה ומתכננים ותל אביב, נראה לי שזהו, אם יש עוד התייחסות שמישהו רוצה אז בבקשה עכשיו. אם אין, אז אנחנו יכולים להיכנס לדיון פנימי, נכון?

מר בנצי כרמל :
תודה רבה.

(נפרדים)

דיון פנימי

דובר :
לא צריך,

גב' נאוה אלינסקי רדעי - מתכננת הות"ל, יו"ר הוועדה :
לא צריך? כאילו כתבתי את מה, טוב אז, טוב אז תודה רבה, אז השתכנענו שיהיה יפה, יהיה כיף ללכת באלנבי ואנחנו נוציא הצעת החלטה. הוועדה מאשרת את מסמכי התכנון המפורט לפני ביצוע כפי שהוגשו לה, בכפוף לתנאים הבאים: קבלת אישור רשמי של הגוף המוסמך, נת"ע, לעניין התיאומים הנדרשים, מסמכי התוכנית ותיקונים טכניים, מסמכי התוכנית בהנחיית מתכננת הוועדה. אוקיי? מקובל? כולם? פה אחד? כולם. יופי, תודה רבה, היה כיף, ביי.





                                                      "חבר" - הקלטה ותמלול
                    תמליל זה נערך על - ידי חברה חיצונית ולא עבר בדיקה או הגהה של גורם מקצועי במשרד הפנים


